ਨਿਊ ਕੈਲੇਡੋਨੀਆ ਦੀ ਰਾਜਧਾਨੀ ਨੂਮੀਆ ਵਿੱਚ ਵੋਟਿੰਗ ਲਈ ਆਪਣੀ ਵਾਰੀ ਦੀ ਉਡੀਕ ਕਰਦੇ ਹੋਏ।

ਉੱਥੇ ਰਾਇਸ਼ੁਮਾਰੀ ਦਾ ਉਦੇਸ਼ ਇਹ ਪਤਾ ਕਰਨਾ ਸੀ ਕਿ ਲੋਕ ਫਰਾਂਸ ਤੋਂ ਆਜ਼ਾਦੀ ਚਾਹੁੰਦੇ ਹਨ ਜਾਂ ਉਸਦਾ ਹਿੱਸਾ ਬਣੇ ਰਹਿਣਾ ਚਾਹੁੰਦੇ ਹਨ।

ਨਤੀਜਿਆਂ ਮੁਤਾਬਿਕ 56.4 ਫੀਸਦ ਲੋਕਾਂ ਨੇ ਫਰਾਂਸ ਨਾਲ ਰਹਿਣ ਦਾ ਫੈਸਲਾ ਕੀਤਾ ਅਤੇ 43.6 ਫੀਸਦ ਲੋਕਾਂ ਨੇ ਆਜ਼ਾਦੀ ਦੇ ਪੱਖ ਵਿੱਚ ਵੋਟ ਪਾਈ।

ਇਸ ਰਾਇਸ਼ੁਮਾਰੀ ਲਈ ਵੋਟਿੰਗ ਨਿਊ ਕੈਲੇਡੋਨੀਆ ਦੀ ਰਾਜਧਾਨੀ ਵਿੱਚ ਫਰਾਂਸ ਦੇ ਨੁਮਾਇੰਦਿਆਂ ਦੀ ਅਗਵਾਈ ਵਿੱਚ ਮੁਕੰਮਲ ਹੋਈ।

ਫਰਾਂਸ ਦੇ ਰਾਸ਼ਟਰਪਤੀ ਇਮੈਨੂਅਲ ਮੈਕਰੋਂ ਨੇ ਇਸ ਨੂੰ ਫਰਾਂਸ ਦੀ ਕੂਟਨਿਤਿਕ ਜਿੱਤ ਦੱਸਿਆ ਹੈ।

ਇਹ ਵੀ ਪੜ੍ਹੋ

ਫਰਾਂਸ ਦੇ ਹਮਾਇਤੀਆਂ ਨੂੰ ਖ਼ਦਸ਼ਾ ਹੈ ਕਿ ਫਰਾਂਸ ਤੋਂ ਮਿਲਣ ਵਾਲੀਂ ਸਾਲਾਨਾ ਆਰਥਿਕ ਸਹਾਇਤਾ ਤੋਂ ਬਿਨਾਂ ਨਿਊ ਕੈਡੇਲੋਨੀਆ ਨੂੰ ਦਿੱਕਤਾਂ ਦਾ ਸਾਹਮਣਾ ਕਰਨਾ ਪਵੇਗਾ।

ਕੁਦਰਤੀ ਸਾਧਨਾਂ ਨਾਲ ਭਰਪੂਰ ਖਿੱਤਾ

ਬਿਜਲੀ ਦੇ ਉਪਕਰਣਾਂ ਵਿੱਚ ਵਰਤਿਆ ਜਾਂਦਾ ਨਿਕਲ ਇਸ ਇਲਾਕੇ ਵਿੱਚ ਭਰਪੂਰ ਮਾਤਰਾ ਵਿੱਚ ਮਿਲਦਾ ਹੈ।

ਇਹ ਇਲਾਕਾ ਫਰਾਂਸ ਲਈ ਸਿਆਸੀ ਅਤੇ ਕੂਟਨਿਤਿਕ ਪੱਖੋਂ ਵੀ ਕਾਫ਼ੀ ਅਹਿਮ ਹੈ।

ਇਸ ਇਲਾਕੇ ਦੇ ਮੂਲ ਨਿਵਾਸੀ ਕਨਕ ਲੋਕ ਹਨ ਜੋ ਫਰਾਂਸ ਤੋਂ ਆਜ਼ਾਦੀ ਦੀ ਮੰਗ ਕਰ ਰਹੇ ਹਨ।

ਵੱਖਵਾਦੀ ਕਨਕ ਆਗੂਆਂ ਦੇ ਹਿੰਸਕ ਵਿਰੋਧ ਪ੍ਰਦਰਸ਼ਨਾਂ ਤੋਂ ਬਾਅਦ ਇੱਕ ਸ਼ਾਂਤੀ ਸਮਝੌਤਾ ਹੋਇਆ ਜਿਸ ਵਿੱਚ ਇੱਕ ਰਾਇਸ਼ੁਮਾਰੀ ਬਾਰੇ ਸਹਿਮਤੀ ਬਣਾਈ ਗਈ।

... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਇਹ ਵੀ ਪੜ੍ਹੋ

ਨਿਊ ਕੈਲੇਡੋਨੀਆ ਦੀ ਰਾਜਧਾਨੀ ਨੋਮਿਆ ਤੋਂ ਬੀਬੀਸੀ ਪੱਤਰਕਾਰ ਪ੍ਰਿਅੰਕਾ ਸ਼੍ਰੀਨਿਵਾਸਨ ਨੇ ਦੱਸਿਆ-

"ਆਜ਼ਾਦੀ ਹਮਾਇਤੀ ਬਹੁਤ ਸਾਰੇ ਲੋਕ ਜਿਨ੍ਹਾਂ ਵਿੱਚੋਂ ਬਹੁਗਿਣਤੀ ਮੂਲ ਨਿਵਾਸੀ ਕਨਕ ਲੋਕਾਂ ਦੀ ਹੈ। ਇਹ ਲੋਕ ਦੇਸ ਦੀ ਸੱਤਾ ਆਪਣੇ ਹੱਥਾਂ ਵਿੱਚ ਲੈ ਕੇ ਇਸ ਨੂੰ ਚਲਾਉਣਾ ਚਾਹੁੰਦੇ ਹਨ। ਉਹ ਨਹੀਂ ਚਾਹੁੰਦੇ ਕਿ ਇੱਥੇ ਫਰਾਂਸ ਦਾ ਕਬਜ਼ਾ ਰਹੇ। ਦੂਸਰੇ ਪਾਸੇ ਫਰਾਂਸ ਦੇ ਹਮਾਇਤੀਆਂ ਨੂੰ ਆਰਥਿਕਤਾ ਸੁਰੱਖਿਆ ਸਮੇਤ ਬਹੁਤ ਸਾਰੀਆਂ ਚਿੰਤਾਵਾਂ ਹਨ। ਫਰਾਂਸ ਇਸ ਨੂੰ ਸਾਲਾਨਾ ਡੇਢ ਅਰਬ ਯੂਰੋ ਭੇਜਦਾ ਹੈ।"

ਮੂਲ ਵਾਸੀਆਂ ਅਤੇ ਫਰਾਂਸ ਦਰਮਿਆਨ ਹੋਈ ਨੋਮਿਆ ਸੰਧੀ ਮੁਤਾਬਕ ਹੋਈ ਰਾਇਸ਼ੁਮਾਰੀ।

ਨਿਊ ਕੈਲੇਡੋਨੀਆ ਬਾਰੇ ਕੁਝ ਤੱਥ

ਫਰਾਂਸ ਦੇ ਰਾਸ਼ਟਰਪਤੀ ਅਮੈਨੁਅਲ ਮੈਕਰੋਂ ਮਈ ਵਿੱਚ ਨਿਊ ਕੈਡੇਲੋਨੀਆ ਗਏ ਸਨ। ਉਨ੍ਹਾਂ ਮੁਤਾਬਕ ਇਸ ਤੋਂ ਬਿਨਾਂ ਫਰਾਂਸ ਦੀ ਖ਼ੂਬਸੂਰਤੀ ਮੱਠੀ ਪੈ ਜਾਵੇਗੀ।

ਇਹ ਵੀ ਪੜ੍ਹੋ

ਤੁਹਾਨੂੰ ਇਹ ਵੀਡੀਓ ਵੀ ਪਸੰਦ ਆ ਸਕਦੇ ਹਨ

(ਬੀਬੀਸੀ ਪੰਜਾਬੀ ਨਾਲ FACEBOOK, INSTAGRAM, TWITTERਅਤੇ YouTube 'ਤੇ ਜੁੜੋ।)